## МОДЕЛ УГОВОРА

**у поступку јавне набавке услуге постављање рекламног материјала и закуп рекламног простора у циљу промоције безбедности саобраћаја III (шифра: ОП-У-5/2020)**

закључен у Новом Саду, дана  \_\_\_\_\_\_\_\_\_\_\_ 2020. године између:

1. Градска управа за саобраћај и путеве, улица Жарка Зрењанина број 2, Нови Сад, ПИБ 103767899, матични број 08839824, коју заступа в.д. Начелника Градске управе за саобраћај и путеве Ђорђе Басарић  (у даљем тексту: Наручилац), и

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ број \_\_\_\_\_, ПИБ \_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_  кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: Добављач)

Уговорне стране сагласно констатују:

- да је Наручилац, на основу Закона о јавним набавкама ("Службени гласник РС", број 91/19), и других подзаконских аката којима се уређује поступак јавне набавке, спровео отворени поступак јавне набавке, шифра: ОП-У-5/2020, чији је предмет набавка услуга постављања рекламног материјала и закуп рекламног простора у циљу промоције безбености саобраћаја III.

- да је Добављач доставио понуду број: \_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_\_\_ 2020. године, која у потпуности одговара спецификацији из конкурсне документације, и саставни је део уговора.

ПРЕДМЕТ УГОВОРА

**Члан 1.**

Предмет овог уговора је јавна набавка услуге постављања рекламног материјала и закуп рекламног простора у циљу промоције безбености саобраћаја III, (у даљем тексту: услуга), у свему према спецификацији из конкурсне документације Наручиоца, обрасцу структуре цене и понуди Добављача.

ВРЕДНОСТ

**Члан 2.**

Јединичне цене из члана 1. овог уговора утврђене су обрасцем структуре цене и понудом Добављача из члана 1. овог уговора и исте су фиксне за време важења уговора.

        Уговорена вредност за услуге  из члана 1. овог уговора износи **\_\_\_\_\_\_\_\_\_\_\_\_\_** динара, што са порезом на додату вредност у висини од **\_\_\_\_\_\_\_\_\_\_\_\_\_** динара, укупно износи  **\_\_\_\_\_\_\_\_\_\_\_\_** динара, с тим што наручилац задржава право да не реализује уговорену вредност у потпуности.

ОБАВЕЗЕ ДОБАВЉАЧА

**Члан 3.**

Добављач се обавезује да ће услугу из члана 1. овог уговора извршавати у складу састандардима и нормама, у погледу функционалности, и у складу са понудом и важећим прописима за ову врсту услуге.

Добављач се обавезује да ће почети са реализацијом услуге у року од \_\_\_\_\_\_\_\_\_\_\_ дана од дана закључења уговора. Добављач ће промене вршити у континуитету на сваких седам дана, те након протека четврте недеље (28 дана) ће Наручиоцу доставити детаљан Извештај о реализацији посла у електронском и штампаном облику (*прилог: Слике)*.

Овлашћено лице наручиоца ће приликом потписивања уговора, упутити Налог, у ком се наводе локације и теме на седмичном нивоу (четири теме за 28 дана, односно на сваких седам дана по једна тема).

Овлашћено лице Наручиоца се обавезује да ће издати налог за постављање рекламног материјала након закључења уговора, у којем ће бити обухваћене све промене.

У случају да у извршењу предметних услуга учествује група понуђача сви понуђачи су солидарни и појединачно одговорни према Наручиоцу за извршење комплетног уговора у складу са његовим условима.

**Члан 4.**

Обавезује се Добављач да при закључења уговора Наручиоцу достави средство финансијског обезбеђења:

* + **средство финансијског обезбеђења за добро извршење посла** у виду бланко соло менице (оверене печатом и потписане од стране овлашћеног лица), регистроване у Регистру меница и овлашћења Народне банке Србије са меничним овлашћењем – писмом на 10% износа од уговорене вредности без ПДВ-а. Менично овлашћење мора да важи **најмање** 30 дана дуже од истека рока за коначно извршење посла.
  + **средство финансијског обезбеђења за примљени аванс** у виду бланко соло менице (оверене печатом и потписане од стране овлашћеног лица), регистроване у Регистру меница и овлашћења Народне банке Србије са меничним овлашћењем – писмом на 100% износа од уговорене вредности са ПДВ-ом. Менично овлашћење мора да важи **најмање 30** дана дуже од истека рока за коначно извршење посла.

Обавезује се Добављач да при закључењу уговора Наручиоцу достави копију картона депонованих потписа овлашћених лица Добављача и потврду о регистрацији менице, односно оригинал Захтева за регистрацију меница.

Наручилац се обавезује да Добављачу, на његов писмени захтев, након истека рока важења менице, врати нереализовану депоновану меницу у року од пет дана од дана пријема захтева.

Уколико Добављач не изврши своје обавезе из овог уговора, Наручилац може реализовати средства финансијског обезбеђења.

ОБАВЕЗЕ НАРУЧИОЦА

**Члан 5.**

Наручилац се обавезује да Добављачу исплати накнаду за извршене услуге на следећи начин:

Авансно 100% у року од 45 дана од дана пријема *профактуре потписане од стране овлашћеног лица наручиоца .*

Профактура из става 1. овог члана треба да гласи на:

Град Нови Сад, Градска управа за саобраћај и путеве, Улица Жарка Зрењанина број 2, ПИБ: 103767899 (са напоменом: у складу са уговором број IV-4-1/20-26).

Плаћање се врши уплатом на рачун Добављача наведен у профактури.

Профактура мора бити регистрована у складу са Правилником о начину и поступку регистровања фактура, односно других захтева за исплату, као и начину вођења и садржају Централног регистра фактура.

Наручилац ће извршавати плаћање само ако је исправно регистровано у Централном регистру фактура и ако су такве достављене Наручиоцу, у супротном Добављач је дужан да откаже профактуру.

**Члан 6.**

Приликом извршења услуге, квантитативну контролу ће вршити овлашћено лице Наручиоца, где ће приликом извршенe коначне услуге сачинити Записник о извршеној услузи који потписују обе стране, овлашћено лице наручиоца и овлашћено лице добављача.

ОПШТЕ ОДРЕДБЕ

**Члан 7.**

На све што није дефинисано овим уговором примењују се одредбе Закона о облигационим односима.

**Члан  8.**

           Уговорне стране су сагласне да све евентуалне спорове решавају споразумно, а у случају да споразум није могућ уговара се надлежност стварно надлежног суда у Новом Саду.

**Члан 9.**

Уговор је сачињен у шест истоветних примерака, од којих два примерка задржава Добављач, а четири примерка Наручилац.

за Наручиоца за Добављача

**\_\_\_\_\_\_\_\_\_\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_

**в.д. начелника**

**Ђорђе Басарић**